એમને બહુ નવાઈ લાગી કે, આ ખરેખર એ જ છોકરી છે ?! તેઓ માનતા હતા કે આ છોકરીને લાગણી, સંવેદના જેવું હોય જ નહીં. આ પોતે જાનવર જેવી છે પણ એમના આશ્ચર્ય વચ્ચે આ એ જ રૂપલ હતી કે જેને પોતાના ઘરના પાલતુ પ્રાણી, એક ભેંસ માટે આટલી લાગણી હતી ! તેઓ જેવી ધારતા હતા, રૂપલ સાવ એવી નહોતી. એ પછી રૂપલ સાથેનું એમનું વર્તન વ્યવહાર બદલાઈ ગયા. રૂપલ એમની પાસે બે વરસ ભણી. એ સાવ બદલાઈ ગઈ. આજે એ ગામમાં આવે તો કૃણાલભાઈને મળે છે કે સાહેબ તમારી પાસેથી જે વાતો સાંભળી છે એનાથી મારું જીવન બદલાઈ ગયું છે.